[{"text_idx": "#000001", "text": "Mae\u2019r gymdeithas wedi datblygu\u2019n helaeth iawn ers y dyddiau cynnar hynny, ac mae tri digwyddiad y Gymdeithas, sef yr W\u0302yl Tyddyn a Chefn Gwlad, Sioe Frenhinol Cymru, a\u2019r Ffair Aeaf, wedi dod yn ddigwyddiadau pwysig yng nghalendr amaethyddol Cymru."}, {"text_idx": "#000006", "text": "Neuadd Fwyd y Ffair Aeaf"}, {"text_idx": "#000009", "text": "Yn cael ei chynnal ar ddydd Sadwrn 20fed a dydd Sul 21ain Mai 2023, mae\u2019r W\u0302yl yn ddathliad o fywyd gwledig a byw yn y wlad gyda gweithgareddau cadw tyddyn wrth ei chalon. Mae\u2019r digwyddiad penwythnos o hyd yn arddangosfa o amrywiaeth gwirioneddol cefn gwlad Cymru ac yn ddiwrnod allan ardderchog i deuluoedd, selogion garddio ac unrhyw un sydd a\u0302 diddordeb yn yr awyr agored."}, {"text_idx": "#000010", "text": "Gyda rhaglen orlawn o gystadlaethau da byw a cheffylau, arddangosfeydd, arddangosiadau, stondinau masnach, cerddoriaeth fyw a gweithgareddau, mae rhywbeth i bawb ei fwynhau."}, {"text_idx": "#000011", "text": "Mae cynigion ar gyfer y cystadlaethau da byw a cheffylau ar agor yn awr a gall cystadleuwyr weld yr atodlenni a chynnig ar-lein ar ein gwefan. Agorodd cynigion am 10.00 bore heddiw (dydd Mercher 1af Mawrth 2023) a byddant yn cau am 11.59pm ar ddydd Llun 3ydd Ebrill."}, {"text_idx": "#000012", "text": "Gyda thros 600 o ddosbarthiadau da byw a gwobrau arbennig ar gyfer defaid, moch, geifr a gwartheg, y mae llawer ohonynt ar gyfer bridiau traddodiadol, prin a brodorol, mae cyfle i bawb gymryd rhan."}, {"text_idx": "#000014", "text": "Rydym yn ffodus o groesawu\u2019r Brif Sioe Gw\u0302n Agored yn ystod yr W\u0302yl unwaith eto. Mae cynigion ar agor yn awr ar gyfer Rownd Gymhwyso Crufts 2024 ble mae rhosedau, arian gwobrwyo a bwyd anifeiliaid anwes o ansawdd i gyd ar gael i\u2019w cipio gan y cw\u0302n buddugol. Mae cynigion drwy\u2019r post yn cau ar ddydd Mawrth 11eg Ebrill, a chynigion ar-lein yn cau ddydd Mawrth 2il Mai. Ewch i wefan FDS i weld yr atodlenni ac i ymgynnig."}, {"text_idx": "#000015", "text": "Bydd yr holl atyniadau ac ardaloedd arferol yn yr W\u0302yl unwaith eto i chi eu mwynhau. Bydd Canolfan y Tyddynwyr yn dal i fod yn brif fan galw i\u2019r rheini sydd arnynt eisiau dod i wybod mwy am ffordd o fyw\u2019r tyddynnwr. Canolfan y Tyddynwyr fydd y lle delfrydol i gael cyflenwad o\u2019r hanfodion o\u2019r stondinau masnach ac iddynt thema amaethyddol a thema cadw tyddyn \u2013 pa un a oes angen bwced newydd neu efallai beiriant o ryw fath arnoch, byddwch yn sicr o ddod o hyd i\u2019r hyn sydd ei angen arnoch yng Nghanolfan y Tyddynwyr."}, {"text_idx": "#000019", "text": "Ni fyddai\u2019n ddigwyddiad Brenhinol Cymru heb arddangos y cynnyrch bwyd a diod gorau sydd gan Gymru i\u2019w gynnig! Blaswch y nwyddau blasus yn y Neuadd Fwyd enwog neu fachu tamaid blasus yn un o\u2019r llu stondinau bwyd yn yr Ardal Bwyd Stryd."}, {"text_idx": "#000020", "text": "I\u2019r rheini ohonoch ar draws y ffin, nid ydym ond hwb, cam a naid i ffwrdd! Mae Maes Sioe Frenhinol Cymru yn hawdd ei gyrraedd o bob cyfeiriad ac wedi\u2019i leoli ble mae\u2019r A470 a\u2019r A483 yn croesi yn Llanfair-ym-Muallt."}, {"text_idx": "#000021", "text": "Mae tocynnau ar gyfer yr W\u0302yl Tyddyn a Chefn Gwlad ar gael ar-lein. Mae tocynnau ar-lein i fore-godwyr yn \u00a318 i oedolion, \u00a35 i blant neu gellwch brynu tocyn teulu. Mae tocynnau pris rhatach ar gael ar gyfer aelodau CAFC. Ewch i rwas.wales / cafc.cymru am fwy o wybodaeth ynghylch yr W\u0302yl neu i brynu tocynnau."}]